《母弃子同刘茂才赋》
元代·郭钰

母弃子，子幼情可怜。子长母还去，为子宜思愆。龙争虎斗事翻覆，宝玦王孙捐骨肉。

十年母子安茅屋，菽水真情无不足。奈何一朝辞故帏，子也恸哭牵母衣。

母今弃儿不敢怨，父在深恩母当念。母如不闻竟不留，黄昏门掩青灯愁。

负米归来饮残泣，他家儿女何绸缪。噫嘘嚱，迩来万事足悲咤，负德辜恩满天下。

丈夫尽为温饱谋，妇人何得毋重嫁。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。